b'\n_START_ARTICLE_\nU\xc5\xa1esni \xc4\x8dep\n_START_PARAGRAPH_\nU\xc5\xa1esni \xc4\x8dep je pripomo\xc4\x8dek za za\xc5\xa1\xc4\x8dito slu\xc5\xa1nega organa, ki se vstavi v slu\xc5\xa1ni kanal. Uporabniku zavaruje uho pred hrupom, vdorom vode, razli\xc4\x8dnimi tujki, prahom in mo\xc4\x8dnim vetrom.\n_START_SECTION_\nZa\xc5\xa1\xc4\x8dita pred vodo\n_START_PARAGRAPH_\nNekateri \xc4\x8depki so prvotno na\xc4\x8drtovani, da zadr\xc5\xbeijo vodo izven slu\xc5\xa1nega kanala. Uporabljamo jih pri plavanju in vodnih \xc5\xa1portih. Narejeni so iz voska ali pa iz vlivanega silikona, ki se prilega nosil\xc4\x8devemu u\xc5\xa1esu. Po mnenju mnogih, tudi Jacques-Yves Cousteau,, so navadni \xc4\x8depki \xc5\xa1kodljivi za potaplja\xc4\x8de. Potaplja\xc4\x8di vdihavajo stisnjen zrak ali druge me\xc5\xa1anice plinov, s katerimi se preko u\xc5\xa1esa izena\xc4\x8duje tlak z vodnim. Ta pritisk se nahaja tudi v notranjosti u\xc5\xa1esa. S \xc4\x8depkom prepre\xc4\x8dimo izena\xc4\x8ditev pritiska, zato obstaja mo\xc5\xbenost da tlak , ki se nahaja za bobni\xc4\x8dem pretrga membrano. Potaplja\xc4\x8di lahko varno uporabljajo samo \xc4\x8depke, ki so sposobni izmenjevati pritiske.\n_START_SECTION_\nZgodovina\n_START_PARAGRAPH_\nPrvi znani zapis uporabe za\xc5\xa1\xc4\x8ditnih \xc4\x8depov je Odisejada. Odisej je posadki ladje naro\xc4\x8dil naj si za\xc4\x8depijo u\xc5\xa1esa, da jih ne bi premamilo petje siren. Proizvodnjo \xc4\x8depov je za\xc4\x8dela nem\xc5\xa1ka tovarna Ohropax, leta 1907, pod vodstvom izumitelja Max Negwerja. Sedanji material je izna\xc5\xa1la ekipa Rossa Gardnerja leta 1967 v National Research Center-ZDA. Kot projekt tesnenja, so razvili smolo z zmo\xc5\xbenostjo absorbcije energije. Ta material se je kasneje razvil v komercialno spominsko peno.\n_START_SECTION_\nHI-FI in \xc4\x8depi za glasbenike\n_START_PARAGRAPH_\nIzvajalci glasne glasbe pogosto uporabljajo za\xc5\xa1\xc4\x8ditne \xc4\x8depe, da se za\xc5\xa1\xc4\x8ditijo pred hrupom lastnega izvajanja. Te \xc4\x8depi so namenjeni zmanj\xc5\xa1evanju jakosti zvoka na celotnem avdio podro\xc4\x8dju. Z njimi zmanj\xc5\xa1ujejo raven visokih in nizkih tonov. To se dose\xc5\xbee z dodajanjem majhne prepone na robovih \xc4\x8depa, ki slabi nizke tone. Taki \xc4\x8depi so dra\xc5\xbeji, zato se izdelujejo za ve\xc4\x8dkratno uporabo. Taki \xc4\x8depi slabijo zvok samo za cca 20dB in niso namenjeni za za\xc5\xa1\xc4\x8dito pred visoko ravnjo hrupa(nad 105dB). Posebna vrsta \xc4\x8depov je narejena na podlagi odlitkov, katere naredi avdiolog po pregledu. Tako se popolnoma prilegajo u\xc5\xa1esni \xc5\xa1koljki. V te \xc4\x8depe se lahko dodajajo razli\xc4\x8dne vrste du\xc5\xa1ilcev zvoka.\n_START_SECTION_\nLetalstvo\n_START_PARAGRAPH_\nPosebne \xc4\x8depe uporabljajo piloti. Del \xc4\x8depa je narejen iz porozne keramike, preko katere se izena\xc4\x8duje pritisk med zunanjim in srednjim u\xc5\xa1esom in s tem prepre\xc4\x8duje bole\xc4\x8dino .Pritisk se pojavi predvsem v \xc4\x8dasu vzletanja in pristajanja.\n_START_SECTION_\nSpanje\n_START_PARAGRAPH_\n\xc4\x8cepi za spanje so narejeni karseda udobno , medtem ko prepre\xc4\x8dujejo mote\xc4\x8de zvoke med spanjem. Narejeni so tako da zmanj\xc5\xa1ujejo dolo\xc4\x8dene zvoke, kot na primer smr\xc4\x8danje, budilko pa vseeno sli\xc5\xa1imo. Za pravilno izbiro \xc4\x8depov je pomembno, da jih testiramo, saj pritisk med u\xc5\xa1esom in blazino lahko povzro\xc4\x8di anatomske spremembe u\xc5\xa1esa.'